stanford-oval/wikipedia huggingface dataset:
אינדיקה ווטסון
פילמוגרפיה > בטלוויזיה

| שנה | תוכנית | תפקיד | הערות |
| --- | --- | --- | --- |
| 2016 | הנעדר | לוסי | עונה 2, 4 פרקים |
| 2017 | שרלוק | יורוס הולמס הקטן | עונה 4, פרק 3: הבעיה הסופית |
| 2018 | וופל כלב הפלא | פופי אסאם | עונה 1, פרק 9: וופל והכלב הטוב |
| 2018 | אימה אמיתית | מימי-רוז | פרק 2: Ghost in the Wall |
| 2018 | דיפ סטייט | לולה איסטון | עונה 1, 8 פרקים |
| 2019 | גרנצ'סטר | ג'סיקה | עונה 4, פרק 5 |
| 2019 | כורה זהב | שרלוט דיי | 5 פרקים |
| 2022 | The Midwich Cuckoos | איווי סטון | פרקים 6 ו-7 |
| 2023 | מי את ארין קרטר? | הארפר קרטר | 6 פרקים |
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 2019 | מרטירס ליין | לאה | סרט קצר |
| 2019 | Nurtured | אלכס | סרט קצר |
| 2020 | רדיואקטיבי | אירן קירי הצעירה |  |
| 2021 | ניקולס | נוש הקטנה |  |
| 2021 | החיים המחשמלים של לואי ויין | פליסי ויין הצעירה |  |
| 2022 | חתן הפרס | קתרין ניקולסון |  |
| 2022 | הארורים: לילה של אלף ערפדים | קלאודיה |  |
הערות שוליים

↑  Somerset House - YouTube, www.youtube.com
↑  The Missing - Rotten Tomatoes, www.rottentomatoes.com (באנגלית)
↑  Neela Debnath, Sherlock The Final Problem review: Exhilarating from start to finish, Express.co.uk, ‏2017-01-15 (באנגלית)
↑  Stewart Clarke, Netflix Boards ‘A Boy Called Christmas’ With Jim Broadbent, Kristen Wiig in Ensemble Cast, Variety, ‏2019-04-15 (באנגלית אמריקאית)
↑  Indica Watson attends the UK Premiere of "A Boy called Christmas" at..., Getty Images (באנגלית בריטית)
↑  https://twitter.com/SiblingSecret/status/1529853362786734081/, X (formerly Twitter)
↑  https://twitter.com/SiblingSecret/status/1567811364797747201, X (formerly Twitter)
↑   Mangan, Lucy (2023-08-24). "Who Is Erin Carter? review – the real question is: who cares?". The Guardian (באנגלית בריטית). ISSN 0261-3077. נבדק ב-2023-09-18.
↑   Netflix Global Top 10 https://www.netflix.com/tudum/top10/tv Retrieved 1 September 2023
↑  שירי ישועה‏, "מי את ארין קרטר?": הציפיות הנמוכות הופכות את הסדרה לבינג' מושלם מתחת למזגן, באתר וואלה, 4 בספטמבר 2023
1902 במדע

| 0 | 1 | 2 | 3 |
| --- | --- | --- | --- |
|  |  | 1902  במדע |  |
< · 1900 · 1901 — 1902 — 1903 · 1904 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1902.
ארכאולוגיה

ציור ביזון במערת אלטאמירה, ספרד, שהתגלה ב-1879 הוכח כאותנטי. הוערך כי הציור נוצר בערך בשנת 12,000 לפנה"ס.
תחילת חפירות במונטה אלבאן, מקסיקו (אתר מורשת עולמית).
חפירות במרואה, בירת ממלכת כוש.
גילוי מנגנון אנטיקיתרה, מחשב אנלוגי קדום.
ביולוגיה

פיתוח תאוריית סוטון-בוברי (Boveri–Sutton) על תפקיד הכרומוזום בהעברת אינפורמציה גנטית המסבירה את המנגנון של חוקי התורשה של מנדל.
גילוי גורילת הרים.
גאוגרפיה

16 בנובמבר – משלחת סקוטית בראשות ויליאם ספירס ברוס לחקר אנטארקטיקה יוצאת לדרך. פעילות המשלחת נמשכה עד לשנת 1904. ההישג העיקרי בנוסף לחקר החוף היה בהקמת תחנה מטאורולוגית.
טכנולוגיה

בניית מערכת מיזוג אוויר על ידי וויליס הבילנד קרייר .
ז'ורז' קלוד (Georges Claude), מהנדס וממציא צרפתי, ממציא תהליך של ניזול אוויר והפרדה למרכיביו, מקים את "Air Liquide", שמתחילה לייצר נורות ניאון (כמוצר לוואי).
1 בינואר – נתן סטבלפילד (Nathan Stubblefield) מדגים טלפון אלחוטי מבוסס על גלי רדיו. המחלוקת על הגדרתו לא הוכרעה.
15 בפברואר – פתיחת הרכבת התחתית של ברלין.
10 בדצמבר – הושלמה בניית סכר אסואן הנמוך (הישן) על נהר הנילוס במצרים.
מדעי כדור הארץ

גילוי הסטרטוספירה, השכבה האמצעית באטמוספירת כדור הארץ.
מתמטיקה

פיתוח תאוריית אינטגרל לבג.
פלאונטולוגיה

גילוי נוסף (שני) של שרידים של טירנוזאור רקס.
כימיה

המצאת תהליך וורניה (Verneuil process) ליצירת אודם (רוּבִּי) סינתטי על ידי אוגוסט וורניה (Auguste Verneuil).
הרמן אמיל פישר ג'וזף פון מרינג (Joseph von Mering) גילו כי לברביטורט השפעה היפנוטית, מה שהוביל לשימוש נרחב כתכשיר נגד נדודי שינה, פרכוסים ואלחוש.
וילהלם אוסטוולד מפתח את תהליך אוֹסְטְוַולְד להפקת חומצה חנקתית (HNO3), חמר גלם מרכזי בתעשייה הכימית.
רפואה

גילוי סקרטין, הורמון מווסת pH.
פיזיקה

מחקר של פיליפ לנארד בתחום אפקט פוטואלקטרי.
מחקר של ג'יימס ג'ינס (James Jeans) בתחום פיזיקה של גזים.
מחקר של תאודור סוודברג בתחום של תנועה בראונית.
גילברט ניוטון לואיס מפתח את מבנה לואיס, בסיס לתאוריית הקשר הקוולנטי.
תעופה

17 בינואר – גוסטב וויטהד (Gustave Whitehead) טוען שביצע טיסה ראשונה על מטוסו Number 21. אולם עובדות אלה שנויות במחלוקת משום שוויטהד לא שמר יומן רישומים של טיסותיו שנערכו ברובן בשעות הערב או שעות הבוקר המוקדמות, עם עדי ראייה מעטים.
4 בפברואר – טיסה ראשונה של כדור פורח באנטארקטיקה. הטיסה בוצע על ידי רוברט פלקון סקוט וארנסט שקלטון בטיסה צולמו תמונות ראשונות של האזור מהאוויר.
פרסים

פרס נובל לפיזיקה: הנדריק לורנץ ופיטר זימן, פיזיקאים הולנדים, על גילוי אפקט זימן ופירושו.
פרס נובל לכימיה: הרמן אמיל פישר, כימאי גרמני על עבודתו בסינתזת סוכר ופורין.
פרס נובל לפיזיולוגיה ורפואה: רונלד רוס, רופא אנגלי על עבודה בחקר המלריה.
נולדו

13 בינואר – קרל מנגר, מתמטיקאי אמריקני ממוצא אוסטרי (נפטר ב-1985).
24 בינואר – אוסקר מורגנשטרן, כלכלן אמריקאי ממוצא גרמני, ממייסדי תורת המשחקים (נפטר ב-1977).
4 בפברואר – צ'ארלס לינדברג, חלוץ בתחום התעופה, מבצע טיסת הסולו הטרנס-אטלנטית הישירה הראשונה בהיסטוריה (נפטר ב-1974).
10 בפברואר – וולטר בראטיין (Walter Houser Brattain), פיזיקאי אמריקאי, חתן פרס נובל לפיזיקה על המצאת הטרנזיסטור (נפטר ב-1987).
16 בפברואר – זנג יושה (Zhang Yuzhe), אסטרונום סיני (נפטר ב-1986).
22 בפברואר – פריץ שטרסמן, כימאי גרמני, גילה יחד עם אוטו האן וליזה מייטנר את תהליך הביקוע הגרעיני של האורניום, חסיד אומות העולם (נפטר ב-1980).
8 במאי – אנדרה לווף, מיקרוביולוג צרפתי, חתן פרס נובל (נפטר ב-1994).
11 ביולי – סמואל חאודסמיט, פיזיקאי אמריקאי-הולנדי ממוצא יהודי (נפטר ב-1978).
16 ביוני – ג'ורג' סימפסון, פליאונטולוג אמריקאי (נפטר ב-1984).
28 ביולי – קרל פופר, פילוסוף אוסטרי-בריטי ממוצא יהודי, עסק בפילוסופיה של המדע (נפטר ב-1994).
8 באוגוסט – פול דיראק, פיזיקאי עיוני בריטי, ממניחי יסודות מכניקת הקוונטים, וחתן פרס נובל לפיזיקה לשנת 1933 (נפטר ב-1984).
10 בספטמבר – ארנה טיסליוס, ביוכימאי שוודי, חתן פרס נובל לכימיה (נפטר ב-1971).
21 בספטמבר – סר אדוארד אוונס-פריצ'רד, אנתרופולוג בריטי, תרם רבות לפיתוח האנתרופולוגיה החברתית, (נפטר ב-1973).
31 באוקטובר – אברהם ולד, מתמטיקאי אמריקאי יהודי יליד אוסטרו-הונגריה, (נפטר ב-1950).
17 בנובמבר – יוג'ין ויגנר, פיזיקאי הונגרי ממוצא יהודי, חתן פרס נובל לפיזיקה. (נפטר ב-1995).
נפטרו

6 במרץ – מוריץ קפושי, רופא עור אוסטרי.
12 באפריל – אלפרד קורנו (Alfred Cornu), פיזיקאי צרפתי.
26 במאי – אלמון סטראוג'ר, ממציא אמריקני, המציא את מתגי הטלפוניה האוטומטיים.
5 בספטמבר – רודולף וירכו, רופא גרמני, "אבי" מדע הפתולוגיה.
22 בדצמבר – ריכרד פון קראפט-אבינג, פסיכיאטר גרמני.
מנגנון אנטיקיתרה
ויליאם ספירס ברוס
וויליס הבילנד קרייר
וילהלם אוסטוולד
תאודור סוודברג
הנדריק לורנץ, ציור של מנזו קמרלינג אונס
רונלד רוס
רודולף וירכו
1974 במדע

| 0 | 1 | 2 | 3 |
| --- | --- | --- | --- |
|  |  | 1974  במדע |  |
< · 1972 · 1973 — 1974 — 1975 · 1976 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1974.
אסטרונומיה וחקר החלל

29 במרץ – צילומים ראשונים של כוכב חמה על ידי הגשושית מארינר 10
16 בנובמבר – שידור הודעת ארסיבו
חיזוי קרינת הוקינג
אנתרופולוגיה

גילוי לוסי - שלד מאובן של אדם קדמון, אוסטרלופיתקוס אפארנזיס שגילו מעל 3 מיליון שנים
מדעי המחשב

תחילת ייצור מעבד 8080 על ידי אינטל
תחילת ייצור מעבד מוטורולה 6800
תחילת ייצור מחשב אישי מדגם Altair 8800 על ידי חברת MITS
פיזיקה

גילוי מֶזון J/Ψ המורכב מקווארק קסום ואנטיקוארק קסום על ידי ברטון ריכטר וסמואל טינג (Samuel Ting)
רפואה

19 ביוני – שימוש ראשון בתמרון היימליך, תמרון לפתיחת נתיב אוויר חסום על ידי גוף זר, באמצעות הגברת הלחץ בחלל הבטן ובבית החזה
ביצוע ראשון של שאיבת שומן
פרסים

פרס נובל
פרס נובל לפיזיקה – מרטין רייל, אנתוני יואיש, על מחקרם החלוצי באסטרופיזיקת רדיו. למרטין רייל, על תצפיותיו והמצאותיו, ובייחוד על טכניקת סינתזת המיפתח (Aperture synthesis), ולאנתוני יואיש על תפקידו המכריע בגילוי פולסרים
פרס נובל לכימיה – פול פלורי (Paul John Flory), על עבודתו הבסיסית, תאורטית וניסיונית, בעניין הכימיה הפיזיקלית של מקרומולקולות
פרס נובל לפיזיולוגיה או לרפואה - אלבר קלוד, כריסטיאן דה דוב, ג'אורג'ה אמיל פאלאדה, על תיאור המבנה והפעולה של האברונים בתאים ביולוגיים
פרס נובל לכלכלה - גונאר מירדאל, פרידריך האייק על עבודתם החלוצית בתחום התאוריה של הכסף והתנודות הכלכליות, ועל הניתוח החודר של קשרי הגומלין בין תופעות כלכליות, חברתיות וממסדיות
מדליית פילדס – אנריקו בומביירי (איטליה), דייוויד ממפורד (ארצות הברית)
פרס טיורינג – דונלד קנות', על תרומות בסיסיות לשטחים רבים במדעי המחשב. ובעקר תרומתו לתחום של אנליזה של אלגוריתמים
נולדו

8 באוגוסט – מנג'ול בהרגבה, מתמטיקאי אמריקאי-קנדי ממוצא הודי, עוסק בעיקר בתורת המספרים, חתן מדליית פילדס (2014)
23 באוגוסט – קונסטנטין נובוסלוב, פיזיקאי רוסי-בריטי, חתן פרס נובל לפיזיקה (2010) על ניסויים פורצי דרך בחומר הדו-ממדי גרפן
נפטרו

2 בפברואר – אימרה לקטוש (נולד ב-1922),פילוסוף הונגרי ממוצא יהודי, עסק בפילוסופיה של המתמטיקה ופילוסופיה של המדע
4 בפברואר – סאטינדרה נאת בוז, פיזיקאי הודי (נולד ב-1894)
8 בפברואר – פריץ צוויקי, אסטרו-פיזיקאי ממוצא שווייצרי, נושאים בהם היו לא תרומות משמעותיות: חומר אפל, סופרנובה, כוכב נייטרונים, עידוש כבידתי (נולד ב-1898)
4 במרץ – מיכאיל טיכונראבוב, מהנדס ומדען חלל סובייטי, ממפתחי הלוויין הראשון, הספוטניק 1 (נולד ב-1900)
9 במרץ – ארל וו. סת'רלנד, הבן (.Earl Wilbur Sutherland Jr), פרמקולוג וביוכימאי אמריקאי, חתן פרס נובל לפיזיולוגיה או לרפואה (1971) על גילוי פעולת הורמונים, באופן מיוחד אפינפרין, דרך שליחים שניוניים (נולד ב-1915)
11 באפריל – אברהם רובינזון, מתמטיקאי ישראלי ואמריקאי, יהודי, עסק בהנדסה אווירונאוטית, לוגיקה מתמטית, ואנליזה מתמטית (נולד ב-1918)
24 ביוני – ריימונד פריסטלי, גאולוג בריטי, בין הראשונים מחוקרי אנטארקטיקה (נולד ב-1886)
28 ביוני – וניבר בוש, מהנדס אמריקאי שנודע בעבודתו על מחשבים אנלוגיים, בתרומתו לפיתוח פצצה גרעינית במסגרת פרויקט מנהטן, בייסוד חברת ריית'יאון וברעיון של "ממקס", שהוא מאבות רעיון ההיפרטקסט (נולד ב-1890)
13 ביולי – פַּטְרִיק בְּלֶקֶט, פיזיקאי ניסויי בריטי, חתן פרס נובל לפיזיקה, ידוע ממחקריו על תאי ערפל, קרינה קוסמית ופלאומגנטיזם (נולד ב-1897)
24 ביולי – ג'יימס צ'דוויק, פיזיקאי אנגלי, חתן פרס נובל לפיזיקה על גילוי הנייטרון (נולד ב-1891)
7 באוגוסט – וירג'יניה אַפְּגָאר, רופאה אמריקאית שהתמחתה בהרדמה, מפתחת מבחן אפגאר, שיטה להערכת בריאותו של היילוד, הפחיתה באופן דרסטי תמותת תינוקות ברחבי העולם (נולדה ב-1909)
22 באוגוסט – יעקב בּרוֹנוֹבסקי, מתמטיקאי, ביולוג והיסטוריון של המדע, בריטי ממוצא פולני-יהודי, התפרסם כמגיש סדרת הטלוויזיה התיעודית ב-BBC, "מותר האדם" (נולד ב-1908)
26 באוגוסט – צ'ארלס לינדברג, אמריקאי, חלוץ בתחום התעופה שהתפרסם כשבצע טיסת הסולו הטרנס-אטלנטית הישירה הראשונה בהיסטוריה (נולד ב-1902)
מקס רומיאו

| --- | --- |

מקס רומיאו, 2013
 לידה:  22 בנובמבר 1944 (בן 80) סנט ג'יימס, ג'מייקה
 שם לידה:  מקסוול ליווינגסטון סמית
 מוקד פעילות:  ג'מייקה 
 תקופת הפעילות:  מ-1965
 עיסוק:  זמר ומוזיקאי
 סוגה:  רגאיי שורשי
 שפה מועדפת:  אנגלית 
 חברת תקליטים:  Charmax
 
מקס רומיאו (באנגלית: Max Romeo; נולד בשם מקסוול ליווינגסטון סמית (Maxwell Livingston Smith); ‏22 בנובמבר 1944) הוא מוזיקאי רגאיי שורשי ורסטאמן מג'מייקה. רומיאו, ששילב בשיריו תמלילים בוטים וביקורת חברתית, הגיע להישגי מכירות בארצו ובבריטניה והיה פעיל פוליטי בארצו.
תולדות חייו

נולד במחוז סנט ג'יימס בג'מייקה, מקום לידתם של שניים מגיבורי המדינה, המוזיקאי בוב מארלי ומנהיג השחורים מרקוס גארבי. משפחתו הייתה ענייה ובגיל 14 עזב את ביתו לעבודה במטע קנה סוכר. בגיל 18, לאחר שזכה בתחרות כישרונות צעירים מקומית, עבר לנסות את מזלו כמוזיקאי בבירה קינגסטון, יחד עם שני מוזיקאים נוספים יצרו את שלישיית "the Emotions" שביצעה שירי אהבה רומנטיים, שהקנו לו את הכינוי רומיאו.
פריצתו הראשונה הייתה עם השיר "Wet Dream" ("חלום רטוב") ב-1968. השיר, בעל המילים המיניות הבוטות, הפך ללהיט הן בג'מייקה והן מחוצה לה והגיע למקום העשירי במצעד הסינגלים הבריטי במאי 1969‏, אולם השיר נאסר לשידור ב-BBC עקב מסריו המיניים. בהמשך הפך הצליל של רומיאו קרוב יותר למקורות הרגאיי השורשיים והוא החל לשלב יותר פטואה מאנגלית תקנית בשיריו.
בשנת 1972 נטל רומיאו חלק פעיל במערכת הבחירות הסוערת באי. רומיאו הזדהה כסוציאליסט והוציא את השיר "Socialism is Love" ("סוציאליזם הוא אהבה"), המקשר בין עקרונות פשטניים של סוציאליזם (שוויון, אחווה אנושית וכדומה) לבין עקרונות הרסטאפארי. הוא תמך במפלגת השמאל PNP ובראשה, מייקל מנלי (אותו כינה רומיאו בשיריו "יהושע", על שם המצביא המקראי יהושע בן נון) ונרתם לתעמולת הבחירות שלה. שירו "Let the Power Fall on I" אף הפך להמנון המפלגה בבחירות. יחד עם בוב מארלי יצא רומיאו למסע הופעות בכפרים מרוחקים על מנת לגייס מצביעים ל-PNP. זאת בניגוד לדרך הרסטאפאריאנים בדרך-כלל, שנטו להתרחק עד אז מהפוליטיקה הממסדית. שיריו הפוליטיים של רומיאו כונסו בתקליט "Let the Power Fall" שראה אור ב-1972.
בשנת 1975 הוציא רומיאו את אלבומו "Revelation Time", שלא כלל נושאים פולטיים אלא בעיקר שירים בנושאים תנ"כיים. שנת הבחירות 1975-1976 הייתה שנה רוויית אלימות ומתח בין תומכי ה-PNP לתומכי המפלגה היריבה, ה-JLP. בשיריו מאותה תקופה ("Sipple out Deh", "Chase the Devil", "Three Blind Mice", "One Step Forward" ואחרים) ביטא רומיאו את הפחד מפני גיהנום האלימות והרוע השטני. באותה שנה הוחתם רומיאו על ידי חברת התקליטים "איילנד רקורדס" והוציא בבריטניה את תקליטו המצליח והמוערך ביותר, "War ina Babylon". את התקליט הפיק לי "סקראץ'" פרי, ששילב[דרושה הבהרה] את רומיאו עם להקת הליווי "The Upsetters", שליוותה גם את בוב מארלי, שהוחתם במקביל על ידי איילנד באותה עת. בין פרי ורומיאו התגלעו חילוקי דעות ואת תקליטו הבא, "Reconstruction" מ-1977 הוציא רומיאו בג'מייקה בהפקה עצמית.
ב-1978 החל רומיאו לבלות תקופות זמן ארוכות מחוץ לג'מייקה ולאחר בחירות 1980 בהן עלתה לשלטון מפלגת הימין JLP, עזב והשתקע בניו יורק. ב-1980 השתתף בתקליטם של הרולינג סטונז " Emotional Rescue" ושנה לאחר מכן הופק תקליטו "Holding Out My Love to You" על ידי גיטריסט הסטונס קית' ריצ'רדס. אולם, לאחר מכן שקעה הקריירה של רומיאו והחיבה לסוגת הרגאיי השורשי בכלל. רומיאו שב למולדתו ב-1990, לאחר זכייתה של ה-PNP בבחירות. בבריטניה ראה אור אוסף שיריו "The Many Moods of Max Romeo", שהחזיר אותו לתודעה ורומיאו יצא למסע הופעות נרחב. הלהיט "Out of Space" של להקת הפרודיג'י מ-1992 סימפל את שירו של רומיאו "Chase the Devil" וסייע אף הוא להחזרתו לתודעה. ב-1999 ראה אור אלבומו "Selassie I Forever" ("סלאסי איי לנצח") ששילב לראשונה מוזיקה אלקטרונית וזכה להצלחה מפתיעה.
הערות שוליים

↑  במאמר הביוגרפי ב-Allmusic מצוינת שנת לידתו, כנראה בטעות כ-1947
↑  רשומה באתר המצעדים הרשמי
↑  בשירים כגון "Press Along Joshua", "Let the Power Fall on I" ו-"No Joshua No"
| --- | --- |
בקרת זהויות :  BNE: XX4722979  BnF: cb13935146j (data)  GND: 134705858  ISNI: 0000 0001 1579 573X  LCCN: n79140547  MusicBrainz: d82e9822-521a-4e20-bb22-9e944374cd40  NKC: js20080606002  SUDOC: 157338355  VIAF: 103656745   WorldCat (עם VIAF): 103656745
הילטון מקריי

| --- | --- |

 לידה:  28 בדצמבר 1949 (בן 75) דנדי, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת אדינבורו 
 בן או בת זוג:  לינדזי דאנקן 
 פרופיל ב-IMDb
 
הילטון מקריי (באנגלית: Hilton McRae; נולד ב-28 בדצמבר 1949) הוא שחקן סקוטי שמופיע בתיאטרון, בקולנוע ובטלוויזיה.
ביוגרפיה

מקריי נולד בדנדי. לפני שסיים את לימודיו באוניברסיטת אדינבורו היה מקריי חבר בלהקת התיאטרון הרדיקלית 7:84. ב-1977 הצטרף ללהקה השייקספירית המלכותית. הוא התרכז בעיקר באוונגרד ובתיאטרון פוליטי.
ב-1983 הופיע מקריי ללא קרדיט בתפקיד ארוול קריניד בסרט האמריקאי "מלחמת הכוכבים - פרק 6: שובו של הג'דיי". בקולנוע הבריטי שיחק בין השאר בסרטים "אהובת הקצין הצרפתי" ו"גרייסטוק: אגדת טרזן".
מקריי שיחק במחזות זמר אחדים על במות התיאטרון בלונדון בהם "מאמה מיה!" ו"מיס סייגון" בו גילם את דמות המהנדס. בהפקת הבכורה בבריטניה של המחזה "Caroline, or Change" שיחק מקריי בתפקיד מר סטופניק בתיאטרון המלכותי הלאומי, שזכה בפרס המחזמר הטוב ביותר של עיתון האיבנינג סטנדרד. ב-2008 גילם מקריי את הדחליל בהפקה של "הקוסם מארץ עוץ" שהוצגה בסאות'בנק סנטר.
ב-2006 שיחק מקריי במחזה "Rabbit" מאת נינה ריין, שעלתה בתיאטרון אולד רד ליון, ואחר כך הועברה לטרפלגר סטודיוס בוייטהול.
ב-2009 קיבל מקריי ביקורות נלהבות על הופעתו בדרמה הטלוויזיונית "The Execution of Gary Glitter".
מקריי כיכב במחזה "סונאטת קרויצר" המבוססת על הנובלה מאת טולסטוי. ההצגה עלתה ב-2009 בתיאטרון גייט בלונדון עם מקריי בהופעת סולו, והוצגה שוב בשנת 2012. ההפקה הוצגה גם בעיר ניו יורק. הופעתו זכתה לשבחים הן בממלכה המאוחדת והן בארצות הברית בין השאר בניו יורק טיימס.
ביוגרפיה > חיים אישיים

מקריי נשוי לשחקנית לינדזי דאנקן, ולהם בן בשם קאל מקריי (נולד בספטמבר 1991).
מקריי שהיה חבר קרוב וחבר ללימודים באוניברסיטה של איאן צ'ארלסון, כתב פרק בספר לזכרו "For Ian Charleson: A Tribute" שיצא לאור ב-1990.
הערות שוליים

↑  Brantley, Ben (2012-03-25). "'The Kreutzer Sonata,' Based on Tolstoy, at La MaMa". New York Times. נבדק ב-2016-12-20.
↑  Lane, Harriet (23 באפריל 2007). "Bad girl. Lindsay Duncan talks to Harriet Lane about her new play". The Guardian. נבדק ב-20 ביוני 2011. {{cite news}}:  (עזרה)
↑  Ian McKellen, Alan Bates, Hugh Hudson, et al. For Ian Charleson: A Tribute. London: Constable and Company, 1990. pp. 13–20. ISBN 0-09-470250-0
| --- | --- |
בקרת זהויות :  LCCN: no2014079801  VIAF: 310520894   WorldCat (עם VIAF): 310520894 
מקריי עם בני משפחה וחברים בליל הסיום של ההצגה "Rabbit" בתיאטרון אולד רד ליון
1939 במדע

| 0 | 1 | 2 | 3 |
| --- | --- | --- | --- |
|  |  | 1939  במדע |  |
< · 1937 · 1938 — 1939 — 1940 · 1941 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
תיאור סכמטי של ביקוע גרעיני
רשימת אירועים מדעיים עיקריים שהתרחשו ב-1939.
אסטרונומיה

רוברט אופנהיימר, פיזיקאי יהודי-אמריקאי והארטלנד סניידר (Hartland Snyder) מפרסמים מאמר על מנגנון ההיווצרות של חורים שחורים.
רוברט אופנהיימר, פיזיקאי יהודי-אמריקאי וג'ורג' ולקוב (George Volkoff) מפרסמים מאמר על המבנה של כוכב נייטרונים.
טכנולוגיה

נוסדה חברה ליצור מכשירי בדיקה ומדידה בשם הִיוּלֶט-פָּקַארְד על ידי ויליאם היולט ודייב פקארד, במהלך השנים הפכה HP לענקיות מוצרי תקשורת בינלאומית שמרכזה בפאלו אלטו, קליפורניה, ארצות הברית.
27 בינואר – טיסת בכורה של לוקהיד P-38 לייטנינג, אחד המטוסים החשובים ביותר בזירת האוקיינוס השקט במלחמת העולם השנייה
המצאת צילום קירליאן על ידי סמיון קירליאן.
27 באוגוסט – טיסת בכורה של המטוס Heinkel He 178 של החברה גרמנית לייצור כלי טיס הַיִינְקל כשהוא מצויד במנוע סילון.
ניסוי מוצלח ראשון בבעלי חיים של תהליך דֵּפִיבְּרִילַצְיָה בעזרת זרם חשמלי ישר על ידי קרדיולוג היהודי רוסי נאום גורביץ' (Naum Gurvich) ויונוייב (G. S. Yunyev)
כימיה

סינתזה של הדי די טי על ידי פאול הרמן מילר, כימאי שווייצרי, ושימוש בו כמדביר לפרוקי-רגליים מעבירי מחלות, על תגליתו זו זכה בפרס נובל (1948).
פרסום ספר יסוד של לינוס פאולינג 'טבעו של הקשר הכימי', סיכום של מחקר על מהות הקשר כימי והסבר מושגים כמו קשר קוולנטי, קשר יוני, גבישים, קוטביות, רֵזוֹנַנְס כימי, הכלאה אורביטלית ואלקטרושליליות.
אדוארד אדֶלבֶרט דוֹיְזי בעזרת הנריק דאם ובשיתוף פעולה עם פאול קארר מפענחים את המבנה הכימי של ויטמין K ומצליחים בבידוד ובסינתזה שלו. על תגליתם זכו בפרס נובל (1943)
גילוי פרנציום (Fr), יסוד כימי מס' 87 על ידי מרגרט פירי (Marguerite Perey).
ניילון מוצג לראשונה לקהל הרחב בתערוכה העולמית של ניו יורק.
מדעי המחשב

4 בספטמבר– יום לאחר שהממלכה המאוחדת הכריזה מלחמה על גרמניה, אלן טיורינג וגורדון ולצ'מן מתייצבים בבית הספר לצפנים של המודיעין הבריטי (GC&CS) בבלצ'לי פארק
סתיו – הצגת אב טיפוס של מחשב אתנסוף ברי באוניברסיטת איווה
מתמטיקה

הצגת פרדוקס יום ההולדת על ידי ריכרד פון מיזס
פיזיקה

ינואר – אוטו האן ופריץ שטרסמן מפרסמים את תוצאות הניסוי שמוכיח כי האורניום מתפרק ליסודות קלים וקטנים יותר לאחר הפגזה בנייטרונים מהירים
פברואר – ליזה מייטנר ואוטו פריש מפרסמים הסבר תאורטי פיזיקלי לביקוע הגרעיני שביצעו אוטו האן ופריץ שטרסמן ובו טבע פריש את המינוח "Nuclear fission", שהתקבל מאז כשמה של התופעה.
2 באוגוסט – אלברט איינשטיין שוכנע על ידי לאו סילארד וכותב את "מכתב איינשטיין-סילארד", מכתב לנשיא רוזוולט על פיתוח נשק גרעיני.
הפיזיקאי רוברט אופנהיימר ותלמידו ג'ורג' וולקוף, בהתבסס על עבודתו של ריצ'רד טולמן מפרסמים את גבול טולמן-אופנהיימר-וולקוף. החסם העליון עבור הפיכה של כוכב לכוכב נייטרונים והחסם התחתון להפיכה של כוכב לחור שחור
רפואה

ג'ון לורנס (John H. Lawrence) משתמש בקרן של נייטרונים עתירי אנרגיה שהתקבלו במאיץ חלקיקים כדי לטפל בלוקמיה, צעד מכונן ברפואה גרעינית
פיליפ לוין (Philip Levine) ועמיתיו מציגים לראשונה את הקשר בין חוסר התאמה בגורם רזוס (Rh) ותמס דם של היילוד
נתניאל קלייטמן פרסם את עבודתו המכוננת "השינה ומצב הערות" שבה הציג היפותזה על קיום מחזור בסיסי של מנוחה - פעילות במהלך שינה וערות גם יחד.
פרסים

פרס נובל
סידני אלטמןפרס נובל לפיזיקה – ארנסט לורנס (ארצות הברית), על המצאת הציקלוטרון ופיתוחו, ועל התוצאות שהושגו בו, בייחוד בנוגע ליסודות רדיואקטיביים מלאכותיים
פרס נובל לכימיה – אדולף בוטנאנדט, ביוכימאי גרמני על עבודתו על הורמוני מין, לבוסלב רוז'יצ'קה, כימאי קרואטי על עבודתו על פולימתילנים וטרפנים גבוהים
פרס נובל לפיזיולוגיה או לרפואה – גרהרד דומק על גילוי התרופה סולפונמיד פרונטוזיל (sulphonamide Prontosil), התרופה היעילה הראשונה נגד זיהומים חיידקיים
נולדו

28 בפברואר – דניאל צוּי (Daniel C. Tsui), פיזיקאי סיני אמריקאי, עוסק במחקר של תכונות חשמליות של שכבות דקות, מבמה מיקרוסקופי של מוליכים למחצה ופיזיקה של מצב מוצק, חתן פרס נובל בפיזיקה (1998).
7 במאי – סידני אלטמן, ביולוג מולקולרי אמריקאי, יהודי יליד קנדה, חתן פרס נובל לכימיה בשנת 1989 על חלקו בחקר התכונות הקטליטיות של ה-RNA.
18 במאי – פטר גרינברג (Peter Grünberg), פיזיקאי גרמני, חתן פרס נובל בפיזיקה (2007) על חלקו בגילוי תופעת ההתנגדות המגנטית העצומה המנוצלת בטכנולוגיית הספינטרוניקה ובדיסקים קשיחים בפרט.
22 ביוני – עדה יונת, ביוכימאית ישראלית, מתמחה בקריסטלוגרפיה של חלבונים. מחקריה עוסקים במבנהו ובפעולתו של הריבוזום. כלת פרס נובל לכימיה לשנת 2009.
19 ביולי – איב מאייר (Yves F. Meyer), מתמטיקאי צרפתי, חתן פרס אָבֶּל על תרומתו המרכזית בפיתוח תורת הגלונים (Wavelets).
19 באוגוסט – אלן בייקר, מתמטיקאי בריטי זכה במדליית פילדס.
6 בספטמבר – סוסומו טונגאווה, ביולוג מולקולרי יפני, עסק במחקר הבסיס המולקולרי והתאי ליצירת זיכרון, חתן פרס נובל לפיזיולוגיה או לרפואה לשנת 1987 על גילוי המנגנון הגנטי שמוביל למגוון הנוגדנים.
30 בספטמבר – ז'ן-מארי להן, כימאי צרפתי, מחלוצי הכימיה סופרא מולקולרית, חתן פרס נובל לכימיה לשנת 1987 על חלקו בפיתוח ושימוש בצורונים כימיים בתגובות מותאמות מבנה, בעלות סלקטיביות גבוהה, כדוגמת הממס ההטרוציקלי קריפטנד (Cryptand).
7 באוקטובר – ג'ון הופקרופט, מדען מחשב בתחום מדעי המחשב התאורטיים, חתן פרס טיורינג לשנת 1986.
7 באוקטובר – הארי קרוטו, כימאי אנגלי חתן פרס נובל לכימיה לשנת 1996, על חלקו בגילוי הפולרן. קבוצת אלוטרופים של פחמן טהור, שצורתם יכולה להיות כדורית, אליפטית או צינורית (נפטר ב-2016).
10 באוקטובר – ניל סלואן, מתמטיקאי בריטי-אמריקאי, בעל תרומות משמעותיות בתחום הקומבינטוריקה, קודי תיקון שגיאות ואריזת כדורים, יוצר והבעלים של "האנציקלופדיה המקוונת לסדרות של מספרים שלמים".
30 באוקטובר – לילנד ה. הרטוול (Leland H. Hartwell), ביולוג ופיזיולוג אמריקאי, חתן פרס נובל לפיזיולוגיה או לרפואה (2001) על חלקו בגילוי משפחת חלבוני הציקלין וציקלין תלוי-קינאז (Cyclin-dependent kinase), מולקולות מרכזיות בוויסות מחזור התא
7 בנובמבר – ברברה ליסקוב, מדענית אמריקאית בתחום מדעי המחשב, כלת פרס טיורינג (2008).
18 בנובמבר – ג'ון אוקיף (John O'Keefe), נוירולוג בריטי אמריקאי, חתן פרס נובל לפיזיולוגיה או לרפואה (2014) על חלקו בזיהוי התאים המעניקים את תחושת ההתמצאות במרחב במוח האנושי.
14 בדצמבר – סטיבן קוק, מדען-מחשב ומתמטיקאי אמריקאי-קנדי שתרם רבות לתורת הסיבוכיות, חתן פרס טיורינג בשנת (1982).
18 בדצמבר – הרולד א. ורמוס, ביולוג יהודי אמריקאי, חתן פרס נובל לפיזיולוגיה או לרפואה (1985) על חלקו בהוכחה כי אונקוגנים ברטרו-וירוסים הם פרוטו-אונקוגנים מותמרים, ומצויים באדם וביצורים רבים נוספים.
נפטרו

4 בפברואר – אדוארד ספיר (Edward Sapir), אנתרופולוג ובלשן יהודי אמריקאי, תרם להתפתחות מדע הבלשנות.
2 במרץ – הווארד קרטר, ארכאולוג אנגלי, מגלה קברו של תות ענח' אמון (נולד ב-1874).
6 במרץ – פרדיננד לינדמן, מתמטיקאי גרמני, הוכיח שפאי הוא מספר טרנסצנדנטי (נולד ב-1852).
13 במרץ – לוסיאן לוי-בריהל, פילוסוף, סוציולוג ואנתרופולוג יהודי צרפתי, עסק בחקר החשיבה והמוסר על בסיס ניתוח תרבותם של בני העמים החיים בתנאי תקופת האבן שלא ידעו קריאה וכתיבה (נולד ב-1857).
15 ביולי – אויגן בלוֹילר, פסיכיאטר שווייצרי שנודע בתרומותיו להבנת החולי הנפשי; טובע המונחים "סכיזופרניה", "אוטיזם" ו"אמביוולנטיות", (נולד ב-1857).
19 באוגוסט – פרנק ויילד, קומנדר בצי המלכותי, חבר בחברה הגאוגרפית המלכותית ומגלה ארצות. יצא לחמש משלחות לאנטארקטיקה, עליהן קיבל את מדליית הקוטב עם ארבעה פסים (נולד ב-1873).
23 בספטמבר – זיגמונד פרויד, חוקר ונוירולוג אוסטרי יהודי, אבי הפסיכולוגיה המודרנית והוגה הפסיכואנליזה, מהמדענים הבולטים במאה העשרים (נולד ב-1856).
7 באוקטובר – הארווי קושינג (נולד ב-1869), נוירוכירורג אמריקאי וחלוץ בתחום ניתוחי מוח.
הלוגו המקורי של הִיוּלֶט-פָּקַארְד
דגם מרחבי של די די טי: שחור-פחמן, לבן-מימן, ירוק-כלור
ליזה מייטנר ואוטו האן
עדה יונת
ז'ן-מארי להן
ברברה ליסקוב
הרולד א. ורמוס
זיגמונד פרויד
הארווי קושינג
1982 במדע

| 0 | 1 | 2 | 3 |
| --- | --- | --- | --- |
|  |  | 1982  במדע |  |
< · 1980 · 1981 — 1982 — 1983 · 1984 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1982.